દાદર-માટુંગા વચ્ચે આવેલા મંચેરજી જોશી ફાઇવ ગાર્ડન્સને રિનોવેટ કરવા માટે સુધરાઈની સ્ટૅન્ડિંગ કમિટીએ સાડાપાંચ કરોડ રૂપિયાનું ફન્ડ મંજૂર કર્યું હતું. આ ગાર્ડન્સની હાલત ઘણાં વષોર્થી કથળી ગઈ હતી છતાં સુધરાઈ એની જાળવણી કરવામાં નિષ્ફળ જતાં સ્થાનિક રહેવાસીઓએ જૂન મહિનામાં મિડ-ડે LOCALને આપેલી મુલાકાતમાં કહી દીધું હતું કે સુધરાઈ આ ગાર્ડન્સની જાળવણી કરવા અસમર્થ હોય તો કોઈ કંપનીને એની કૅરટેકર બનાવી દેવી જોઈએ. જોકે મોડે-મોડે પણ સુધરાઈએ આ ગાર્ડન્સના રિનોવેશન કાર્યને લીલી ઝંડી આપતાં હવે ૮૦ વર્ષ જૂના આ ગાર્ડનનું સૌંદર્યકરણ અને સુશોભીકરણ થવાની આશા જાગી છે.